दिल्ली एनसीआर के अलावा हिमालय की तराई से लेकर पूर्वी, पूर्वोत्तर और उत्तरी राज्यों सहित देश के अधिकांश इलाकों में मॉनसून की झमाझम बारिश हुई. मौसम विभाग द्वारा जारी पूर्वानुमान के अनुसार उत्तर पश्चिमी मॉनसून की सक्रियता को देखते हुए हिमाचल प्रदेश, उत्तराखंड, पूर्वी और पश्चिमी उत्तर प्रदेश, बिहार, झारखंड, उत्तरी हरियाणा, छत्तीसगढ़, उड़ीसा गोवा, तमिलनाडु, लक्षद्वीप, कोंकण और रायलसीमा तथा तटीय कर्नाटक और पूर्वोत्तर राज्यों में कुछ इलाकों में तेज और मूसलाधार बारिश का दौर अगले 48 घंटों तक जारी रहेगा. इन इलाकों में पांच जुलाई तक मॉनसूनी बारिश का दौर जारी रहेगा.